
PËR NJË SHTESË NË BUXHETIN E MINISTRISË SË MBROJTJES, PËR VITIN 2000, PËR PËRBALLIMIN E KOSTOS SË PUNIMEVE, PËR ZGJERIMIN E RRUGËS LLOGARA-PALASË

Në mbështetje të nenit 100 të Kushtetutës dhe të ligjit nr.8554, datë 10.12.1999, “Për buxhetin e shtetit të vitit 2000”, me propozimin e ministrit të Mbrojtjes, Këshilli i Ministrave

V E N D O S I:

1. Ministrisë së Mbrojtjes, në buxhetin e vitit 2000, i shtohen 22 milionë lekë, nga të cilat 5 milionë për pagat e punonjësve civilë, 5 milionë lekë për kontributin e sigurimeve shoqërore dhe 12 milionë lekë për shpenzime operative, për punimet për zgjerimin e rrugës Llogara-Palasë, të cilat do të kryhen nga brigada xhenjero-ndërtuese. 
2. Ushtarakët dhe punonjësit civilë, për kohën që do të merren me kryerjen e punimeve, të përfitojnë:
- Oficer, nënoficer dhe punonjës civil deri në 300 për qind shtesë mbi pagën bazë.
- Ushtarakët aktiv deri në 10 000 lekë në muaj.
- Trajtimin me normën 6, të gjithë efektivave.
Në varësi të shkallës së vështirësisë, ministri i Mbrojtjes bën shkallëzimin e shtesave.
3. Efektet financiare, për përballimin e kostos së këtij projekti, të përballohen nga fondet e planifikuara në buxhetin e vitit 2000, për Ministrinë e Transportit.
4. Ngarkohen Ministria e Mbrojtjes, Ministria e Financave dhe Ministria e Transportit për zbatimin e këtij vendimi.
Ky vendim hyn në fuqi menjëherë.

